AlexejDobrolubov/national_council_slovak_2010 huggingface dataset:
3. schôdza NR SR - 1.deň - B. popoludní
Dátum: 2020-03-24
Poslanec: Kuffa, Štefan (ĽS Naše Slovensko)
Druh vystúpenia: Vystúpenie s faktickou poznámkou

143. Pán Gyimesi, nič nevybíja nič. Tuná, žeby ste vy hovorili, že jedno druhé vybíja, vôbec nie. To neni vybíjaná. Jednoducho minister je členom vlády. Má sa zamyslieť nad tým, aby chránil naše deti pred možnou nákazou koronavírusu. O tom hovorím. Samozrejme, aj ten systém vzdelávania, aj nad tým sa má zamyslieť, že ako bude pokračovať či už na univerzitách, na stredných školách, maturity sú tu pred dverami, školáci sú tu. Ale naše deti, pán kolega, neviem, ako ste sa to volali, pozriem sa, prepáčte, pán Šefčík, hej, že vy máte tri deti, štvrté čakáte, gratulujeme vám, ale nie každý má tu možnosť byť doma a dohliadať na svoje deti. Je tu veľa rodičov takých, a to sú, napríklad vám uvediem, to sú zdravotnícki zamestnanci, zamestnanci, ktorí chodia do potravín a predávajú, sú tu prevádzky, ktoré nonstop sú otvorené, a to sú ľudia, ktorí tiež majú deti. A nemajú tú možnosť dohliadnuť na svoje deti. A na to treba ako myslieť. Člen vlády má chrániť zdravie detí, nielen, ako ich vzdelávať, ale formovať, vychovávať. A keď táto hrozba tuná je. My nie sme vo vláde, vy nesiete tú zodpovednosť. Môžte sa smiať, môžte si tu tlieskať. Viete, niektoré tie potlesky, prepáčte, tak vám to poviem, zaznievajú veľmi pokrytecky. Uvidíme, čo povie budúcnosť a ako sa bude ten koronavírus ďalej ako vyvíjať. Znova to zopakujem, tieto slová, Boh sa pyšným protiví. Ak sa takto pyšne budeme správať, ja som to dával ako odporúčanie pre pána ministra, aby sa nad tým zamyslel a vláda aj v tomto smere nech urobí poriadky a zamedzí pohyb týchto mladých ľudí, aby ten možný koronavírus sa čo najmenej šíril medzi nimi práve.
3. schôdza NR SR - 1.deň - B. popoludní
Dátum: 2020-03-24
Poslanec: Kuffa, Štefan (ĽS Naše Slovensko)
Druh vystúpenia: Vystúpenie

135. Ďakujem za slovo. Vážené kolegyne, kolegovia, vážený pán predsedajúci, dovoľte mi niekoľko slov. Týmto návrhom zákona, keby som bol študentom a žiakom, by som sa veľmi tešil, určite áno. Lebo mať prázdniny a my sme stále čítali si knihu, že mať dva roky prázdnin, to bolo super. Toto je jeden z tých dôvodov. Pán minister, to je dobré, že v podstate to zhromažďovanie tých detí v školách, v škôlkach, na stredných školách, univerzitách, že to vlastne máme ako v merku, v drobnohľade, pod drobnohľadom, ale chcem sa vás, pán minister, opýtať a položím vám otázku a keď mi budete vedieť odpovedať, budem veľmi rád. Na jednej strane tuná prijímame opatrenie, aby tie deti sa nestretávali v školách. Pýtam sa, ste členom vlády, aké opatrenie ste prijali to, že tie deti sa stretávajú ďalej, ale mimo školy a školských zariadení. Toto mi tu stále chýba. Viete, tí stredoškoláci, adolescenti, puberťáci, to je ruka hore. Zažil som už aj to a bol som svedkom toho, že som videl, že si vyhliadnu, ja neviem, možno chalupy, chaty ako rodičov a podobne, tam sa zgrupujú títo mladí ľudia a majú príležitosť pre žúrky. Ja sa pýtam, pán minister, títo mladí ľudia sú takí imúnni? Viete, aj my sme boli mladí, keď sa na nás dievčatá pozerali, z čím väčšej skaly do plytšej vody na hlavu sme skákali rybičky, lebo sme sa chceli predvádzať. Takisto sa predvádzajú aj títo mladí ľudia. Ale toto je veľmi vážna vec, kedy v podstate toto mi chýba, aby sme pamätali hlavne na tieto ako skupiny mladých ľudí. A to sú, najviac sú to základné školy a stredné školy, ako zamedziť tomuto stretávaniu týchto ľudí. Ak sú rodičia v práci, dobre, možnože nie sú, lebo majú prácu ako z domu, ale nie všetci. A títo mladí ľudia sa naozaj stretávajú. Buďte taký dobrý, zamyslite sa nad touto vážnou vecou a toto by som nepodceňoval. Toto by mohlo byť tiež jedno zo svetských opatrení a možno prijať nariadením vlády a proste zakázať týmto mladým ľuďom, aby sa vo svojom voľnom čase stretávali mimo školských priestorov. Viete, už zažili sme, hovorili mi to synovcovia dva týždne dozadu, kedy deti, mládežníkov mestská polícia zháňala a vyháňala ich zo športovísk. Čo by som povedal, že je to aj oprávnené. To ešte keď športujú mladí ľudia, je to dobré. Ale veľakrát naozaj nemajú na to dôvod a v podstate sú to také zhýralosti, ktoré ako robia a v podstate to využívajú. Poprosím, aby ste sa ako vláda aj týmto fenoménom zapodievali. Lebo toto je veľmi vážny fenomén. My školy budeme mať zavreté a medzi tými mladými ľuďmi ten koronavírus sa bude šíriť. Ďakujem.
3. schôdza NR SR - 1.deň - B. popoludní
Dátum: 2020-03-24
Poslanec: Kuffa, Štefan (ĽS Naše Slovensko)
Druh vystúpenia: Vystúpenie s faktickou poznámkou

123. Ďakujem za slovo. Áno, tých šedých zón je tuná veľmi veľa. Myslím si, že stále máme rezervy, kde by sme mohli prijímať tie opatrenia, tak ako to pán kolega tu správne podotkol. Na prechodnú dobu je skutočne na zváženie to, že či budeme platiť v hotovosti, alebo všetko sa naozaj bude cez kartičky a podobne. Viete, nedá mi ešte, aby som možno spomenul tiež takú vec, lebo ten duchovný rozmer, ktorý tu bezpochyby, ja ho vnímam tak, môžte ho každý vnímať nejak inak, ale trnavská novéna, ktorá sa v Trnave každý rok opakuje, tak podľa, počúvam tuná niektorých kolegov, by to bol náboženský fanatizmus. Áno, bol. Bol tu mor a ľudia vyšli do ulíc. Paradoxne, denne 50 ľudí na mor zomieralo. A keď zobrali obraz Matky Božej a Trnavčania s touto dôverou takto chodili po meste, zo dňa na deň spadol ten mor. Zo dňa na deň. Ak by tomu tak nebolo, tak za tie roky táto novéna by sa v Trnave vytratila. Dnes máme novozvoleného premiéra Igora Matoviča, ktorý z tohto mesta pochádza. Nemyslím si, že by aj on bol ten, ktorý by sa z tejto veci ako posmieval. Ak by to urobil, to by si strelil gól do vlastnej brány. Ja som chcel, nepodceňujem tuná tie svetské opatrenia, ktoré sú potrebné, bezpochyby sú. Ja som len chcel ukázať ešte na ten iný rozmer, ktorý tu existuje, a to je ten duchovný. A keď poniektorí tu takto pyšne dnes vystupujete, zajtra môžeš dostať tú pomyselnú frčku do nosa a s pokorou kdesi v kúte budeš plakať. Nerobme to! Ja som s pokorou prijal grémium, ktoré rozhodlo, že Národná rada bude pokračovať. Preto som sa... (Prerušenie vystúpenia časomerom.)
3. schôdza NR SR - 1.deň - B. popoludní
Dátum: 2020-03-24
Poslanec: Kuffa, Štefan (ĽS Naše Slovensko)
Druh vystúpenia: Vystúpenie s faktickou poznámkou

105. Nestihnem na všetky. Ďakujem, pán predsedajúci. Pán Dostál, Boh sa pyšným protiví. A to budeš veľmi často počuť tuná. Darmo takto budeš hovoriť. Ja rešpektujem rozhodnutie poslaneckého grémia, ktoré povedalo, že bude pokračovať v Národnej rade, preto som to nedával tuná. Ospravedlňujem sa, pán predsedajúci, ak som ten čas natiahol, desať minút, to som neustriehol. Tak to sa za to ospravedlňujem. Eva Horváthová, dĺžku môžme stále skrátiť, stále ju môžme skrátiť a stále môžme ísť domov, pán Dostál to bude naťahovať, nebude to rešpektovať. Práve tí, ja už mám tiež nejakú životnú skúsenosť, ktorí najpyšnejšie sa správajú, potom sú obyčajne najviac pokorení. Pani Cigánková, na vás. Viete, dovoľujem si takto povedať, nestihnem na všetkých, ale vy ste ani na štvrť ucha, prepáčte, kolegynka, nepočúvali. Ja som nehovoril tuná, že nikoho sa nedotkne, naopak, tu je hrozba, že možno pôjdeme niektorému kolegovi na pohreb a možno ani sa nedostaneme, že zomrie na koronavírus. Ja som to obmedzil na zamestnancov hospicu, kde som ich vyzval, že nielen svetskými zbraňami, a tam sme prijali tie opatrenia veľmi prísne ešte skôr, ako vláda ich prijímala. My sme stále išli krok dopredu. Ale my sme pridali ešte aj tie duchovné, preto som ich ako povzbudil. A ja to hovorím len za úzky kolektív. Kolegynka, poviem vám to takto, máš uši a nepočuješ. Máš oči a nevidíš. Ale ja to aspoň hovorím tým, ktorí majú oči a chcú vidieť, a majú uši a chcú počuť. Správne ste tu podotkli, ja som tu mal napísanú takú poznámku. Pani ministerka, a to sa na to, teda sa na to veľmi pozrite. Jednoducho mobil nechám domov, ako budete monitorovať tých ľudí, ktorí si mobil nechajú? Ja som si to v lavici napísal tú poznámku, ale nechal som si to tuná. Všetko človek si tak nespomenie pri tom rečníckom pulte. Ďakujem.
2. schôdza NR SR - 1.deň - A. dopoludnia
Dátum: 2020-03-24
Poslanec: Kuffa, Štefan (ĽS Naše Slovensko)
Druh vystúpenia: Vystúpenie v rozprave

49. Ďakujem, pán predseda, za slovo. Inak vám gratulujem k vášmu zvoleniu za predsedu parlamentu. Dovoľte mi, kolegyne, kolegovia len úplne krátko niekoľko slov. Parlamentným zvykom alebo vôbec aj pri prerozdeľovaní moci, hej, také aj nejaké prerozdelenie aj tých pozícií, aj tých kont... (Ruch v sále.) Áno? (Prerušenie vystúpenia predsedajúcim.) Kollár, Boris, predseda NR SR 50. Požiadam všetkých poslancov, ešte sa nehlasuje, aby zaujali svoje miesta, prosím pekne, na... Kuffa, Štefan, poslanec NR SR 51. Môžu zostať aj tak, mne to nevadí. Kollár, Boris, predseda NR SR 52. J e to nedôstojné. Prosím, všetci sa vráťte na svoje miesta. Kuffa, Štefan, poslanec NR SR 53. Tak počkáme, dobre. (Rečník sa obrátil k predsedajúcemu a oslovil ho.) Kollár, Boris, predseda NR SR 54. Sekunda. Nejde vám čas, kľudne môžete hovoriť. Vráťte, prosím čas pánovi poslancovi. (Pauza na zaujatie miest poslancov.) Nech sa páči, pán poslanec, máte slovo. Kuffa, Štefan, poslanec NR SR 55. Ďakujem za slovo. K tej prerozdelení možno tých mandátov alebo tých pozícií v rámci Národnej rady a takto, poviem to takto, prepáčte, nechcem sa SMER-u dotknúť (povedané so smiechom), ale oni kedysi pred 8 rokmi mali parlamentnú väčšinu, chcel som povedať smeráci, ale poviem SMER, mali väčšinu, a keď sme volili zástupcov do Národnej rady, tak SMER v tomto smere, musím povedať, aj bol veľkorysý aj v tom zmysle, že dvoch podpredsedov mala koalícia a predsedu parlamentu a dvaja podpredsedovia Národnej rady boli zvolení za opozíciu, v tom čase to bola Erika Jurinová a Ján Figeľ. Chcel som, poprosiť, aby aj teraz sa to takto rovnako akceptovalo, máme predsedu parlamentu, máme, z koalície dvoch podpredsedov máme parlamentu z koalície, tak chcem, aby sme sa tak ako porozumeli, a na to vysvetlenie, tak aby aj z radov opozície sme mali dvoch podpredsedov parlamentu. Viac nechcem k tomu hovoriť, pán predseda, ďakujem vám za ústretovosť. Ďakujem.
1. schôdza NR SR - 1.deň - A. dopoludnia
Dátum: 2020-03-20
Poslanec: Kuffa, Štefan (-)
Druh vystúpenia: Vystúpenie s faktickou poznámkou

349. Pán predsedajúci, ďakujem za slovo. Som rád, že ste upozornili na vážnosť situácie aj v tom, že je to slávnostné zasadnutie Národnej rady. Ale trápna situácia je v tom, že naozaj ten koronavírus je hrozbou pre celú Európu, aj v našej krajine bezpochyby. Je jednoducho tu, aby aspoň na nejaký čas podľa možnosti sme dali tie šarvátky politické bokom, a tu vidím, že tá prestrelka prebieha v priamom prenose. Ja chcem tak vás vyzvať, kolegovia, naozaj, aby sme sa korektne správali. Ja teraz som možno na tej jednej strane jak je Ľuboš Blaha, ale boli sme tak prednedávnom v podstate ako proti sebe stojaci opoziční poslanci, on bol vo vláde, ja som bol opozičný, ale za jeho názory si ho vážim. Nieže preto, že so všetkým súhlasím, ale jednoducho rešpektujem ho ako takého. Označiť kohokoľvek z vás, milí priatelia, za koronavírus alebo podobne, to by som si nikdy nedovolil. To nie je žartovné. (Potlesk.) To nie je na smiech. Dovoľte mi, asi sa tak nedostanem skoro k rečníckemu pultu, aby som doposiaľ aj tej odchádzajúcej vláde, ktorá ako končí, poďakoval za tie opatrenia, ktoré ako prijala. Samozrejme, je tu výzva aj pred nami, aby sme zabránili tomu šíreniu koronavírusu. Nepodceňujme túto situáciu, tak ako to bolo možno v susedných krajinách, jak to bolo v Taliansku, v Španielsku a obdobné krajiny, kde potom ten koronavírus nás všetkých vysoko presahuje. Ja chcem aj takto v závere, aj keď opozičný poslanec, aj keď všelijaké etikety sa snažíte prilepiť týmto poslancom, ponúknuť aj konkrétnu pomoc, aj keď by ste potrebovali, ja neviem, v tom krízovom štábe a podobne, som ochotný podať pomocnú ruku. Ďakujem.
65. schôdza NR SR - 3.deň - B. popoludní
Dátum: 2022-04-28
Poslanec: Laurenčík, Milan (SaS)
Druh vystúpenia: Vystúpenie s faktickou poznámkou

100. Ďakujem za slovo, pán podpredseda. Pán Blaha, nezvyknem reagovať na ľudí vášho mentálneho nastavenia, ale urobím dneska výnimku. Ináč je to pod moju úroveň, aby som sa s vami vôbec zapodieval, ale keďže ste tu zosmiešňoval mojich kolegov a zobral ste si aj mňa do úst, tak chcem sa venovať tejto časti vášho vystúpenia. Vyjadril ste sa tam nejak posmešne, ja neviem presne, ako ste to hovoril, ale dokonca ste spomínal obec, z ktorej pochádzam. Tak chcem vám povedať, že keby ste mi toto povedal v Terchovej, tak si to s vami vybavím tak úplne jednoducho, dostal by ste jednu vzduchom chladenú, ak neviete, čo to je, tak jednu po papuli, pretože si vyprosujem, aby ste si do svojej papule bral moje meno v takejto veci. Nebojte sa, biť vás nebudem, ruky si špiniť s vami nebudem. (Reakcia z pléna.) Ste obyčajný chudák, chcem vám to povedať tak opäť po terchovsky, ste obyčajný chruňo.
51. schôdza NR SR - 7.deň - B. popoludní
Dátum: 2021-12-02
Poslanec: Laurenčík, Milan (SaS)
Druh vystúpenia: Vystúpenie s faktickou poznámkou

35. Ďakujem, pani ministerka. Ďalšia otázka, otázka č. 4, je od pána podpredsedu Gábora Grendela a smeruje na pána ministra práce, sociálnych vecí a rodiny Slovenskej republiky Milana Krajniaka a znie: "Kto je zodpovedný za pokutu milión eur, ktorú za zákazku z roku 2019 udelil ministerstvu práce Úrad pre verejné obstarávanie? Ako vznikol rozdiel medzi odhadovanou hodnotou 64 900 a konečnou sumou 20 miliónov?“ Pán minister, nech sa páči, máte slovo.
51. schôdza NR SR - 3.deň - B. popoludní
Dátum: 2021-11-25
Poslanec: Laurenčík, Milan (SaS)
Druh vystúpenia: Vystúpenie s faktickou poznámkou

97. Ďakujem za slovo, pán podpredseda. Chcel by som takisto poďakovať pánovi poslancovi Vetrákovi a aj navrhovateľovi pánovi poslancovi Pročkovi, že mám tú česť byť spolupredkladateľom tejto novely zákona. Môj vzťah k Slovákom žijúcim v zahraničí je taký úplne praktický, ako vicežupan Žilinského samosprávneho kraja sa mi podarilo zorganizovať družbu, by som tak povedal, s krajanmi v Srbsku, ktorí vlastne prišli k nám do Žiliny a vytvorili sme vlastne medzi Starou Pazovou a Žilinským samosprávnym krajom také priateľské puto, družbu. Len teraz počas pandémie COVID-u sme mali trošku menej možností na to, aby sme rozvíjali tieto vzťahy, ale verím, že do budúcna to bude ináč a že sa nám podarí túto družbu pekne uviesť do života. Ďakujem ešte raz pánovi poslancovi Vetrákovi, že mi umožnil, aby som bol spolupredkladateľom.
90. schôdza NR SR - 13.deň - B. popoludní
Dátum: 2023-05-23
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

74. Ďakujem pekne. No určite na žiadnych psíkov reagovať nebudem, lebo že k tomu som, by som sa zbytočne dostal (povedané so smiechom). V prvom rade chcem povedať, že ja celkom neviem, kto je v opozícii, lebo máme tu úradnícku vládu a neviem, jak je ten parlament teraz rozdelený na opozíciu a koalíciu pri úradníckej vláde, asi nijako. Takže, takže radiť ma medzi opozíciu alebo koalíciu je úplná hlúposť. A z tých vašich vyjadrení je jasné, čo vám najviac leží na srdci, ale v takom tom zlom, v takej tej zlobe, je to rodová rovnosť, LGBTI, rómska menšina. A ja už úplne rozumiem, prečo Vladimír Šucha je nepriateľ číslo jedna, než by povedal čo by povedal, než by sa ospravedlnil, než by svoj výrok vysvetlil, nech by povedal čokoľvek, Európska únia a jej zástupcovia sú pre vás nepriateľ číslo jedna a, a proti tomu budete bojovať.
90. schôdza NR SR - 13.deň - A. dopoludnia
Dátum: 2023-05-23
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

50. Kolegovia, ja by som chcel zareagovať na pána Dostála v tom, že sa zamýšľal nad tým, že či je to v poriadku, že túto tému stále otvárame a že sa x-krát už v tomto parlamente otvorila. Tak mi napadá výrok, ktorý povedal náš bývalý predseda vlády, že neotravujete, teraz sme na žatve. Parafrázoval by som, už neotravujte, teraz sme pri interrupciách. No ja si myslím, že áno, je to v poriadku, že každá jedna téma sa takto odsunúť, že aby sme už neotvárali. Len výsledok je taký, že, že keď sa to 23-krát otvorilo, tak sme 23-krát x-dní zvyčajne to boli dní, nie hodín, zabili a mohli sme sa venovať, myslím, že iným a prospešnejším témam. Myslím si, že ak by táto schôdza skončila tak, ako bolo plánovaná, naozaj v krajine by sme pomohli jednak ušetriť zdroje, ale hlavne by som nekomplikovali ľuďom život a nepridávali do tejto spoločnosti viac nenávisti, podlosti, zloby. A keďže je to téma medicínska, tak možno tým, čo sa venujú týmto medicínskym témam, by som dal do pozornosti, že aby navštívili niekedy večer napríklad lekáreň ktorúkoľvek v Bratislave, aby videli tie rady a tých ľudí ako nadávajú, že im ochorie dieťa a idú večer po nejaký liek a musia tam hodinu čakať. A zvyčajne, zvyčajne odchádzajú a skúšajú to v inej lekárni. Toto sú skutočné problémy ľudí. Toto sú skutočné. Tam potrebujú vašu pomoc. Nie pri tejto tému, ktorú otvárate už niekoľkokrát.
90. schôdza NR SR - 11.deň - B. popoludní
Dátum: 2023-05-18
Poslanec: Ledecký, Vladimír (SaS)
Druh vystúpenia: Vystúpenie v rozprave

114. Vážený pán predsedajúci, vážené pani poslankyne, vážení páni poslanci. V súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 1569. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je stanovisko ministerstva financií, tak ako hovorila pani navrhovateľka Janka Žitňanská. Jedná sa o malú sumu peňazí, jedná sa o špecifický problém, naozaj o dve desiatky detí, ja si myslím, že tento zákon bude rovnako podporený ako zákon o... o materských pre študentky, že napriek celým politickým spektrom, lebo naozaj niet nad čím uvažovať, lebo tie deti majú naozaj tak špecifické problémy, že musia byť v ústavnej starostlivosti. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1647 z 18. apríla 2023 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, prosím vás, otvorte všeobecnú rozpravu.
90. schôdza NR SR - 7.deň - B. popoludní
Dátum: 2023-05-11
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

212. Ďakujem pekne. Tak ja len krátko doplním. My sme požiadali pána ministra sociálnych vecí, aby, aby sa takýto príspevok zišiel na zriedkavé choroby asi pred rokom. Pán minister s tým súhlasil, vypracoval zákon, dal si urobiť analýzu na ministerstve financií, koľko to bude stáť, myslím, že to malo stáť 10 miliónov na viacero chorôb. Ale nakoniec kvôli tomu, že tie finančné prostriedky na ministerstve neboli, tak, tak to nešlo ďalej a vlastne z tohto balíka ako keby bola vybratá jedna choroba, to tieto závažné detské onkologické ochorenia, kde je potrebná zvýšená opatera. Čiže áno, radovo tá suma sa znižuje, naozaj, na, na ten jeden milión alebo, alebo aj nižšie, keď nebudú všetci čerpať. Preto, preto si myslím, že prijať takýto zákon je úplne bezproblematické a pomôže tým ľuďom, ktorým doteraz nesystémovo pomáhal desaťročie Dobrý anjel a teraz to bude systémovo pomáhať štát. Ďakujem.
90. schôdza NR SR - 1.deň - B. popoludní
Dátum: 2023-05-02
Poslanec: Ledecký, Vladimír (SaS)
Druh vystúpenia: Vystúpenie

91. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 1605. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1678 z 18. apríla 2023 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
88. schôdza NR SR - 10.deň - B. popoludní
Dátum: 2023-03-29
Poslanec: Ledecký, Vladimír (SaS)
Druh vystúpenia: Vystúpenie

89. Ďakujem pekne. Ja by som len chcel poprosiť, aby tento návrh zákona, pokiaľ je to možné, aby ste podporili, aby prešiel do druhého čítania, lebo ako som už spomínal v úvode, týmto zákonom chceme pripraviť lepšie podmienky pre mladé mamičky, ktoré sa rozhodnú študovať a hneď po škole si chcú založiť rodinu a to je jeden z bodov v tej dlhej šnúre, ktoré by sme mali urobiť, aby sme si múdrych, vzdelaných ľudí, ktorí si chcú zároveň založiť rodinu, udržali na Slovensku a myslím si, že to sú všetko body, ktoré naša spoločnosť potrebuje. Ďakujem.
88. schôdza NR SR - 10.deň - B. popoludní
Dátum: 2023-03-29
Poslanec: Ledecký, Vladimír (SaS)
Druh vystúpenia: Vystúpenie v rozprave

81. Vážený pán predsedajúci, váženie panie poslankyne, vážení páni poslanci, dovoľte mi predložiť informáciu výborov v Národnej rade Slovenskej republike o prerokovaní návrhov poslancov Národnej rady Slovenskej republiky Petra Kremského, Milana Kuriaka, Miloša Svrčeka, Richarda Nemca a Lucie Drábikovej na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, tlač 1380a. Národná rada Slovenskej republiky uznesením č. 1996 z 8. februára 2023 pridelila predmetný návrh zákona na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rade Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona, tlač 1380, prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto informácie vyplývajú štyri pozmeňujúce návrhy. Návrh spoločnej správy výborov vrátane záverečného stanoviska s návrhom zákona prerokoval gestorský výbor na svojej 94. schôdzi dňa 14. marca 2023. Gestorský výbor neprijal platné uznesenie o schválení spoločnej správy výborov, nakoľko návrh nezískal potrebný súhlas nadpolovičnej väčšiny prítomných členov výboru. Výbor ma poveril, aby som podľa § 80 ods. 2 zákona o rokovacom poriadku Národnej rady Slovenskej republiky podal informáciu o výsledku rokovania výborov a predložil návrh na ďalší postup. Pán predsedajúci, otvorte, prosím, rozpravu.